**Gospodarsko vijeće HATZ-a**

Zagreb, 19.studenog 2018.

**Izvješće o radu Gospodarskog vijeća za 2018. godinu**

U 2018. održani su dva sastanka (sjednice):

1. **1. (konstituirajuća) sjednica Gospodarskog vijeća HATZ-a, održana 2. srpnja 2018. godine**

Na konstituirajućoj sjednici Gospodarskog vijeća članovi Vijeća su se međusobno upoznali kroz samopredstavljanje, ističući svoje dosadašnje djelovanje u sredinama iz kojih dolaze. Raspravljalo se o Poslovniku Gospodarskog vijeća, dane su određene sugestije na Poslovnik koji je potom poslan Upravi HATZ-a na usvajanje. Izabran je zamjenika predsjedatelja Gospodarskog vijeća iz redova članov gospodarstvenika; jednoglasno je izabran gospodin Darinko Bago, predsjednik uprave Končar Elektroindustrija d.d. za zamjenika predsjedatelja Gospodarskog vijeća. Na sjednici su također raspravljane pojedinačne ideje i prijedlozi članova Gospodarskog vijeća o oblicima i načinu suradnje HATZ-a s gospodarstvom za kratkoročno razdoblje (četiri godine). Predloženo je da članovi Gospodarskog vijeća iznose svoja mišljenje o pojedinim važnim pitanjima iz područja tehničkih ili biotehničkih znanosti u obliku „Mišljenje HATZ-a“ (*position paper*) koja bi se raspravljala na tematskim sjednicama Gospodarskog vijeća.

1. **2. sjednica Gospodarskog vijeća HATZ-a, održana, 26. listopada 2018. godine u poduzeću Tehnix, Donji Kraljevec**

Unatoč činjenici da nije postojao kvorum te da se nisu mogli donositi pravovaljani prijedlozi, raspravljan je prijedlog programa (*position paper*) kojega je inicirao gospodin Đuro Horvat, predsjednik kompanije Tehnix d.o.o: *Zaštita okoliša i zbrinjavanje komunalnog otpada*.

Gospodin Horvat istaknuo je da je kompanija Tehnix razvila inovativnu suvremenu tehnologiju za reciklažu komunalnog otpada (MBO-Te) koja predstavlja značajnu sastavnicu kružnog gospodarstva (*circular economy*). Naime, kako je istaknuo, recikliranje je samo jedan dio od pet tehnoloških faza kružnog gospodarstva. Također je istaknuo da pored ekonomskih učinaka, reciklaža doprinosi i očuvanju ekosustava.

**Plan rada Gospodarskog vijeća za 2019. godinu**

Za 2019. godinu planiraju se održati dvije sjednice na unaprijed pripremljeni prijedlog programa – prijedlog pripremaju članovi Gospodarskog vijeća.

Predsjedatelj Gospodarskog vijeća

Prof. dr. sc. Nedjeljko Perić